Általánosságban a metamizol alkalmazása a terhesség első és második trimeszterében nem ajánlott, azonban a metamizol egyszeri adagjainak alkalmazása elfogadható lehet, a kezelőorvossal történt gondos mérlegelést követően. A terhesség harmadik trimeszterében viszont tilos alkalmazni az Algopyrin-t, az anyai és a magzati szövődmények fokozott kockázata miatt (vérzés; a magzat egy fontos erének, az úgynevezett Botallo-vezetéknek a korai záródása, ami normálisan csak a születés után záródik be).